CELEX: 32013D0291
Language: lv
Date: 2013-06-14 00:00:00
Title: 2013/291/ES: Komisijas Īstenošanas lēmums ( 2013. gada 14. jūnijs ), ar ko nosaka pārejas posma pasākumus dažiem dzīvnieku izcelsmes produktiem, uz kuriem attiecas Eiropas Parlamenta un Padomes Regula (EK) Nr. 853/2004 un kuri līdz 2013. gada 1. jūlijam ir ievesti Horvātijā no trešām valstīm (izziņots ar dokumenta numuru C(2013) 3475)  Dokuments attiecas uz EEZ

18.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 164/25
            
         KOMISIJAS ĪSTENOŠANAS LĒMUMS
   (2013. gada 14. jūnijs),
   ar ko nosaka pārejas posma pasākumus dažiem dzīvnieku izcelsmes produktiem, uz kuriem attiecas Eiropas Parlamenta un Padomes Regula (EK) Nr. 853/2004 un kuri līdz 2013. gada 1. jūlijam ir ievesti Horvātijā no trešām valstīm
   (izziņots ar dokumenta numuru C(2013) 3475)
   (Dokuments attiecas uz EEZ)
   (2013/291/ES)
   EIROPAS KOMISIJA,
   ņemot vērā Līgumu par Horvātijas pievienošanos un jo īpaši tā 3. panta 4. punktu,
   ņemot vērā Aktu par Horvātijas pievienošanos un jo īpaši tā 42. pantu,
   tā kā:
   
               (1)
            
            
               Paredzams, ka Horvātija pievienosies Savienībai 2013. gada 1. jūlijā. Uz dzīvnieku izcelsmes produktiem attieksies prasības, kas paredzētas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1). Tomēr noteikti dzīvnieku izcelsmes produkti, kuri ievesti Horvātijā pirms minētā datuma, neatbilst attiecīgajiem noteikumiem, kas paredzēti minētajā regulā.
            
         
               (2)
            
            
               Daži no šiem produktiem ir laisti brīvā apgrozībā Horvātijā, bet citiem muitas procedūra vēl nav piemērota un tie joprojām atrodas muitas uzraudzībā.
            
         
               (3)
            
            
               Lai vienkāršotu pāreju no Horvātijā pastāvošā režīma uz to režīmu, kas rodas, piemērojot Savienības tiesību aktus, ir lietderīgi šo produktu tirdzniecībai noteikt pārejas posma pasākumus.
            
         
               (4)
            
            
               Šie produkti būtu jālaiž Horvātijas vietējā tirgū tikai ar atbilstošiem nosacījumiem. Jo īpaši, ņemot vērā to, ka pašreizējā izsekojamības sistēma nav pietiekama, šos neatbilstošos produktus nedrīkst apstrādāt uzņēmumos, kuriem ir atļauts nosūtīt produktus uz citām dalībvalstīm.
            
         
               (5)
            
            
               Produktus, kas neatbilst Regulas (EK) Nr. 853/2004 prasībām, nedrīkst ievest citās dalībvalstīs. Lai nodrošinātu, ka attiecīgie produkti netiek laisti Savienības iekšējā tirdzniecībā, dalībvalstīm būtu jāveic atbilstošas pārbaudes saskaņā ar Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (2).
            
         
               (6)
            
            
               Šādu produktu eksportam uz trešām valstīm vajadzētu būt saskaņā ar atbilstošajiem noteikumiem, un tas būtu jāīsteno saskaņā ar Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (3).
            
         
               (7)
            
            
               Produkti, kas vienu gadu pēc pievienošanās datuma vēl nav laisti brīvā apgrozībā un Horvātijas tirgū vai nav eksportēti un atrodas noliktavā muitas uzraudzībā, būtu jāiznīcina.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Darbības joma
   Šis lēmums attiecas uz dzīvnieku izcelsmes produktiem, kas atbilst šādiem nosacījumiem:
   
               a)
            
            
               tie ietilpst Regulas (EK) Nr. 853/2004 darbības jomā;
            
         
               b)
            
            
               tie neatbilst Regulas (EK) Nr. 853/2004 prasībām;
            
         
               c)
            
            
               tie tika ievesti Horvātijā no trešām valstīm pirms 2013. gada 1. jūlija.
            
         2. pants
   Dzīvnieku izcelsmes produkti, kas laisti brīvā apgrozībā Horvātijā līdz 2013. gada 1. jūlijam
   Šā lēmuma 1. pantā minētos produktus, kas laisti brīvā apgrozībā Horvātijā pirms 2013. gada 1. jūlija, var arī turpmāk laist tirgū Horvātijas teritorijā vienu gadu no minētā datuma, ja tie atbilst šādām prasībām:
   
               a)
            
            
               tie nedrīkst būt apstrādāti uzņēmumos, kuriem ir atļauts nosūtīt savus produktus uz citām dalībvalstīm;
            
         
               b)
            
            
               tiem ir valsts marķējums, kas paredzēts Horvātijas valsts noteikumos, kuri ir spēkā datumā, kad produkts tiek laists brīvā apgrozībā, un šis marķējums atšķiras no veselības marķējuma, kas minēts Eiropas Parlamenta un Padomes Regulas (EK) Nr. 854/2004 (4) I pielikuma I sadaļas III nodaļā, vai no identifikācijas marķējuma, kas minēts Regulas (EK) Nr. 853/2004 II pielikuma I sadaļā.
            
         3. pants
   Dzīvnieku izcelsmes produkti, kas ir ievesti Horvātijā, bet nav laisti brīvā apgrozībā līdz 2013. gada 1. jūlijam
   Šā lēmuma 1. pantā minētos produktus, kas ievesti Horvātijā pirms 2013. gada 1. jūlija, bet nav laisti brīvā apgrozībā pirms šā datuma, var laist brīvā apgrozībā Horvātijā un laist tirgū Horvātijas teritorijā tikai līdz 2014. gada 30. jūnijam, ja tie atbilst 2. pantā noteiktajām prasībām.
   4. pants
   Aizliegums nosūtīt dzīvnieku izcelsmes produktus no Horvātijas uz citām dalībvalstīm
   1.   Šā lēmuma 1. pantā minētos produktus nenosūta no Horvātijas uz citām dalībvalstīm.
   2.   Saskaņā ar Direktīvu 89/662/EEK, un jo īpaši tās 3. pantu, dalībvalstis nodrošina, ka dalībvalstu starpā nenotiek 1. pantā minēto produktu tirdzniecība.
   5. pants
   Eksports uz trešām valstīm
   Paredzot pārejas laiku līdz 2014. gada 1. jūlijam, 1. pantā minētos produktus var arī turpmāk eksportēt no Horvātijas uz trešām valstīm, ja tiek ievēroti šādi nosacījumi:
   
               a)
            
            
               eksports jāveic saskaņā ar Regulas (EK) Nr. 178/2002 12. pantu;
            
         
               b)
            
            
               katrs sūtījums ir jāizved no Horvātijas teritorijas tieši kompetentās iestādes uzraudzībā, nešķērsojot citu dalībvalstu teritoriju;
            
         
               c)
            
            
               katrs sūtījums ir jāpārvadā transportlīdzeklī, ko ir aizzīmogojusi kompetentā iestāde, un, izbraucot no Horvātijas, zīmogi ir jāpārbauda.
            
         6. pants
   Sūtījumu iznīcināšana muitas uzraudzībā 2014. gada 1. jūlijā
   Šā lēmuma 1. pantā minētos produktu sūtījumus, kas 2014. gada 1. jūlijā vēl arvien ir muitas uzraudzībā, iznīcina kompetentās iestādes kontrolē.
   Visas ar šo sūtījumu iznīcināšanu saistītās izmaksas sedz sūtījuma īpašnieks.
   7. pants
   Piemērošana
   Šo lēmumu piemēro saskaņā ar Līgumu par Horvātijas pievienošanos un no tā spēkā stāšanās dienas.
   8. pants
   Adresāti
   Šis lēmums ir adresēts dalībvalstīm.
   
      Briselē, 2013. gada 14. jūnijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 139, 30.4.2004., 55. lpp.
   
      (2)  OV L 395, 30.12.1989., 13. lpp.
   
      (3)  OV L 31, 1.2.2002., 1. lpp.
   
      (4)  OV L 139, 30.4.2004., 206. lpp.